ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
पिछले 24 घंटों में 88.13 लाख टीके लगाए जाने के साथ भारत ने एक दिन में अब तक का सर्वाधिक टीकाकरण किया
46 प्रतिशत वयस्क भारतीय पहली खुराक प्राप्त कर चुके हैं, जबकि 13 प्रतिशत वयस्क टीके की दोनों खुराकें प्राप्त कर चुके हैं
एक ऐतिहासिक उपलब्धि के रूप में, कल  अब के सबसे बड़े टीकाकरण अभियान के तहत लगभग 88 लाख  टीके लगाए गए।
माननीय प्रधानमंत्री ने 7 जून, 2021 को टीकाकरण के वर्तमान चरण की घोषणा करते हुए सभी नागरिकों से खुद को टीका लगवाने तथा दूसरो को भी जो कोविड-19 टीका लेने के पात्र हैं, प्रोत्साहित करने की अपील की थी। आज की उपलब्धि भारत के लोगों द्वारा कोविड-19 महामारी के खिलाफ लड़ाई में सरकार के प्रति विश्वास को दर्शाती है। केन्द्र सरकार राष्ट्रव्यापी कोविड-19 टीकाकरण अभियान की गति को तेज करने तथा इसके दायरे को विस्तारित करने के लिए प्रतिबद्ध है। अधिक टीकों की उपलब्धता, राज्यों एवं केन्द्रशासित प्रदेशों को बेहतर योजना निर्माण में सक्षम करने के लिए टीकों की उपलब्धता के बारे में उन्हें 15 दिन पहले अग्रिम जानकारी तथा टीका आपूर्ति श्रृंखला को युक्तिसंगत बनाने के द्वारा टीकाकरण अभियान में तेजी लाई गई है।
88.13 लाख टीके लगाए जाने के साथ, कुल टीकाकरण कवरेज बढ़कर 55.47 करोड़  तक पहुंच गया है। इसका अर्थ यह है कि 46 प्रतिशत वयस्क भारतीय टीके की पहली खुराक प्राप्त कर चुके हैं, जबकि 13 प्रतिशत सभी वयस्क भारतीय टीके की दोनों खुराकें प्राप्त कर चुके हैं और कोविड-19 से सुरक्षित हैं।
खान मंत्रालय
दिल्ली में तीन दिवसीय अंतर्राष्ट्रीय भूवैज्ञानिक कांग्रेस का समापन हुआ
इस आयोजन को 7000 भू-वैज्ञानिकों की भागीदारी ने बड़ी सफलता दिलाई
"अगले दशक के लिए भूविज्ञान: चुनौतियां और समाज" विषय पर तीन दिवसीय अंतर्राष्ट्रीय भूविज्ञान कार्यक्रम-36वीं अंतर्राष्ट्रीय भूवैज्ञानिक कांग्रेस कल यहां संपन्न हुई।
कांग्रेस के तीसरे दिन, सत्र की वार्ता में भूवैज्ञानिक प्रक्रियाएं और सबडक्शन इनिशीएशन का समय, ओपियोलाइट अबडक्शन और हिमालय में क्रस्टल थिकनिंग और मेटामोरफिज्म होना, भूवैज्ञानिक कार्बन भंडारण: CO2 भंडारण के प्राकृतिक एनालॉग पर अवलोकन से द्वितीयक ट्रैपिंग तंत्र का महत्व पता करना, एक एलियन वर्ल्ड पर माइक्रोबियल लाइफ: अर्ली अर्थ में जीवन का निवास स्थान” जैसे विषय शामिल थे, जो माइक सियरल, माइकल बिकल, मार्टिन वैन क्रैनेंडोंक, कैथी कैंपबेल द्वारा पेश किए गए।
22 मार्च 2022 को "विश्व जल दिवस" मनाते हुए, मशहूर भू-वैज्ञानिक प्रोफेसर मिहिर शाह, शिव नादर विश्वविद्यालय और एसीडब्ल्यूएडीएएम की उमा असलेकर द्वारा "ब्रिंगिग द साइंस बैक इंटो वाटर: भारत में स्थायी भूजल प्रबंधन की चुनौतियां" पर एक व्याख्यान दिया गया। वार्ता में भूजल संसाधनों के प्रबंधन पर जोर दिया गया। उन्होंने जल प्रबंधन और संरक्षण के लिए प्राकृतिक खेती की पुरजोर वकालत करने की आवश्यकता का भी उल्लेख किया।
समापन टिप्पणी प्रो. डी.एम. बनर्जी, एफएनए ने 36वीं आईजीसी आयोजन समिति समेत भारत के सभी भागीदारों को धन्यवाद देते हुए किया।
पैनल चर्चा में एक सुरक्षित और स्वस्थ ग्रह बनाने के लिए पृथ्वी की गतिशीलता को समझने, लगातार विकास को बढ़ावा देने, पृथ्वी विज्ञान के क्षेत्र में लैंगिक असमानताओं को कम करने, भू-विज्ञान की बेहतर समझ, जलवायु परिवर्तन और भू-खतरों की भविष्यवाणी और शमन के बारे में थी।
दुनिया के प्रसिद्ध भूवैज्ञानिकों द्वारा विभिन्न विषयों जैसे डेटा संचालन के जरिये पृथ्वी विज्ञान को सीखना और खोज करना, हेडियन अर्थ से एक रहने योग्य ग्रह तक, एंथ्रोपोसीन भूवैज्ञानिक समय पैमाने की एक संभावित इकाई के रूप में: क्रेटेशियस लवणता संकट की प्रगति और उच्च दबाव रिकॉर्ड पर एक अद्यतन आदि पर विस्तृत चर्चा की गई।
चर्चा का अंत प्रोफेसर रोलैंड ओबेरहेन्सली, पूर्व अध्यक्ष आईयूजीएस, प्रोफेसर, पोस्टडैम विश्वविद्यालय, जर्मनी के व्याख्यान "हाई प्रेसर रिकॉर्ड ऑफ ए क्रेटेशियस सलिनिटी क्राइसिस" के साथ हुआ।
तीन दिवसीय कार्यक्रम में दुनिया भर से लगभग 7000 प्रतिभागियों ने भाग लिया। कार्यक्रम के उद्घाटन दिवस पर 20 मार्च को केंद्रीय कोयला, खान और संसदीय कार्य मंत्री श्री प्रल्हाद जोशी, कोयला, खान और रेल राज्य मंत्री श्री रावसाहेब पाटिल दानवे, संचार राज्य मंत्री श्री देवूसिंह चौहान और राज्य मंत्री  पृथ्वी विज्ञान एवं एमओएस पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष मंत्री डॉ. जितेंद्र सिंह ने कांग्रेस को संबोधित किया। उन्होंने भूविज्ञान के ओलंपिक के रूप में इसे वर्णित किया।
भारतीय राष्ट्रीय विज्ञान अकादमी के तकनीकी और वैज्ञानिक समर्थन के साथ, खान मंत्रालय, पृथ्वी विज्ञान मंत्रालय द्वारा संयुक्त रूप से 20-22 मार्च 2022 तक 36वीं अंतर्राष्ट्रीय भूवैज्ञानिक कांग्रेस  को आयोजित किया गया था। भारत ने 58 वर्षों के बाद बांग्लादेश, नेपाल और श्रीलंका के समर्थन से कांग्रेस की मेजबानी की है। इस आयोजन ने दुनिया भर के भू-वैज्ञानिकों को लगातार विकास के क्षेत्र में अधिक प्रभावी उपकरण तैयार करने के लिए सही मंच प्रदान किया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 219.56 करोड़ टीके लगाए जा चुके हैं
बीते चौबीस घंटों में 42,864 टीके लगाए गए
भारत में सक्रिय मरीजों की संख्या 23,193 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.76 प्रतिशत है
बीते चौबीस घंटों में 1,557 लोग स्वस्थ हुए,अब तक स्वस्थ हुए कुल लोगों की संख्या 4,40,91,906 है
पिछले 24 घंटों में 1,334 नए मामले सामने आए
दैनिक सक्रिय मामलों की दर 1.52 प्रतिशत है
साप्ताहिक सक्रिय मामलों की दर 0.95 प्रतिशत है
अब तक 90.01 करोड़ जांच की जा चुकी हैं,बीते चौबीस घंटों में 87,905
जांच की गई
वित्त मंत्रालय
टैरिफ अधिसूचना संख्या-8/2020-सीमा शुल्क 
सीमा शुल्क अधिनियम, 1962  की धारा 14 की उप-धारा  के तहत मिले अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड  ने आवश्यक समझते हुए वित्त मंत्रालय  में भारत सरकार की अधिसूचना संख्या 36/2001-सीमा शुल्क , दिनांक 3 अगस्त 2001, जिसे भारत के गजट में विशेष रूप से संख्या एस.ओ. 748  के नाम से भाग-।।, अनुभाग-3, उप-अनुभाग  में दिनांक 3 अगस्त, 2001 को प्रकाशित किया गया है, में निम्नलिखित संशोधन किये हैं।
उपर्युक्त अधिसूचना में, तालिका-1 और तालिका-2 के लिए निम्नलिखित तालिकाओं को प्रतिस्थापित किया जाएगा : -
तालिका – 1
|
|
क्र.सं.
|
|
अध्याय / शीर्षक / उप-शीर्षक / टैरिफ मद
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
1511 10 00
|
|
कच्चा पाम तेल
|
|
821
|
|
2
|
|
1511 90 10
|
|
आरबीडी पाम तेल
|
|
847
|
|
3
|
|
1511 90 90
|
|
अन्य - पाम तेल
|
|
834
|
|
4
|
|
1511 10 00
|
|
कच्चा पामोलिन
|
|
851
|
|
5
|
|
1511 90 20
|
|
आरबीडी पामोलिन
|
|
854
|
|
6
|
|
1511 90 90
|
|
अन्य - पामोलिन
|
|
853
|
|
7
|
|
1507 10 00
|
|
कच्चा सोयाबीन तेल
|
|
865
|
|
8
|
|
7404 00 22
|
|
पीतल कतरन

|
|
3607
|
|
9
|
|
1207 91 00
|
|
पोस्ता दाना
|
|
3623
तालिका-2
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
71 या 98
|
|
किसी भी रूप में सोना, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 356 में दर्ज प्रविष्टियों का लाभ उठाया जाता है
|
|
508 प्रति 10 ग्राम
|
|
2
|
|
71 या 98
|
|
किसी भी रूप में चांदी, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 357 में दर्ज प्रविष्टियों का लाभ उठाया जाता है
|
|
572 प्रति किलो
प्रधानमंत्री कार्यालय
प्रधानमंत्री ने गुजरात स्थापना दिवस पर बधाई दी
प्रधानमंत्री श्री नरेन्द्र मोदी ने गुजरात स्थापना दिवस के अवसर पर बधाई दी है।
प्रधानमंत्री ने ट्वीट किया हैः
"ગુજરાત સ્થાપના દિવસની હાર્દિક શુભેચ્છાઓ….! ગુજરાત રાજ્યએ તેના સર્વાંગી વિકાસની સાથે-સાથે તેની આગવી સંસ્કૃતિને કારણે એક અનન્ય ઓળખ ઊભી કરી છે.
હું પ્રાર્થના કરું છું કે રાજ્ય આગામી વર્ષોમાં વિકાસની નવી ઊંચાઈઓ સર કરતું રહે.
જય જય ગરવી ગુજરાત !"
“गुजरात स्थापना दिवस पर बधाई। अपने समग्र विकास और अपनी अनोखी संस्कृति के आधार पर गुजरात ने अपनी छाप छोड़ी है। मैं प्रार्थना करता हूं कि राज्य आने वाले समय में भी विकास की नित-नई ऊंचाईयां छूता रहे।”
प्रधानमंत्री कार्यालय
प्रधानमंत्री ने पूर्व प्रधानमंत्री श्रीमती इंदिरा गांधी को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने पूर्व प्रधानमंत्री श्रीमती इंदिरा गांधी को उनकी जयंती पर श्रद्धा सुमन अर्पित किए।
एक ट्वीट में प्रधानमंत्री ने कहा,"पूर्व प्रधानमंत्री इंदिरा गांधी जी को उनकी जयंती पर नमन।"
वित्त मंत्रालय
केंद्रीय अप्रत्यक्ष कर और सीमा शुल्क बोर्ड  का विशेष स्वच्छता अभियान 3.0 पूरे जोर पर
सीबीआईसी के सभी क्षेत्रीय कार्यालयों में राष्ट्रव्यापी स्वच्छता अभियान चल रहा है
स्वच्छता अभियान आयोजित करने के लिए 1,038 स्थलों की पहचान की गई है
समीक्षा के लिए लगभग 44,000 भौतिक फाइलों और 23,000 ई-फाइलों की पहचान की गई
महात्मा गांधी को 'स्वच्छ भारत' की भावभीनी श्रद्धांजलि अर्पित करने के दृष्टिकोण से केंद्रीय अप्रत्यक्ष कर और सीमा शुल्क बोर्ड  लंबित मामलों के निपटान  3.0 पर 15 सितम्बर, 2023 से शुरू किए गए विशेष अभियान के बारे में पूरे उत्साह के साथ भाग ले रहा है। इसका उद्देश्य संस्थागत स्वच्छता  और वीआईपी संदर्भों, लोक शिकायतों, लोक शिकायत अपीलों आदि के लंबित मामलों के पहचान किए गए मदों की संख्या कम करना है।
सीबीआईसी, अपने क्षेत्रीय कार्यालयों के साथ पूरे देश में अभियान चरण, 2 से 31 अक्टूबर, 2023 के दौरान पहचान किए गए संदर्भों/मुद्दों को निपटाने का प्रयास कर रहा है।
9 अक्टूबर 2023 के अनुसार अभियान के दौरान 31 वीआईपी संदर्भों, 933 लोक शिकायतों और 357 लोक शिकायत अपीलों की निपटान के लिए पहचान की गई है। सीबीआईसी के सभी क्षेत्रीय कार्यालयों में पूरे देश में स्वच्छता अभियान चलाने की योजना भी मनाई गई है। अभियान अवधि के दौरान स्वच्छता अभियान चलाने के लिए अब तक 1,038 स्थलों की पहचान की जा चुकी है। इसके अलावा 44,000 भौतिक फाइलों और 23,000 ई-फाइलों की समीक्षा के लिए पहचान की गई है। दूसरा पहचान क्षेत्र पुराने/अप्रयुक्त कार्यालय उपकरणों और स्क्रैप सामग्री का निपटारा करके अतिरिक्त स्थान खाली करना है। इस प्रकार बनाये गए खाली स्थान का उत्पादक उपयोग के लिए प्रयोग किया जाएगा।
अभियान चरण के दौरान की गई गतिविधियों की फोटो के साथ उपलब्धियों को एससीडीपीएम 3.0 पोर्टल के माध्यम से साझा किया जाएगा। सीबीआईसी स्वच्छता सुनिश्चित करने और अपने द्वारा रखरखाव किए गए सार्वजनिक स्थानों की गुणवत्ता बढ़ाने के लिए प्रतिबद्ध है।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 217.82 करोड़ खुराक  दी गई
- पिछले 24 घंटों में 14,08,253 खुराक दी गई
- भारत में इस समय सक्रिय मामलों की संख्या 42,358
- सक्रिय मामले 0.10 प्रतिशत
- मरीजों के स्वस्थ होने की दर इस समय 98.72 प्रतिशत
- पिछले 24 घंटों में 4,255 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,04,553 हुई
- पिछले 24 घंटों में 3,230 नये मामले दर्ज
- दैनिक पॉजिटिविटी दर 1.18 प्रतिशत
- साप्ताहिक पॉजिटिविटी दर 1.58 प्रतिशत
- अब तक कुल 89.41 करोड़ जांच की जा चुकी हैं; पिछले 24 घंटों में 2,74,755 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
रसायन एवं उर्वरक मंत्रालय
केन्द्रीय औषध सचिव ने दवा और फार्मा उद्योग तथा उनके संगठनों के साथ की वीडियो कॉन्फ्रेंस
दवाओं और उपकरणों का पर्याप्त उत्पादन तथा उपलब्धता की जा रही सुनिश्चित
भारतीय फार्मा उद्योग घरेलू मांग और निर्यात दायित्वों दोनों को पूरा करने के लिए आवश्यक दवाओं विशेष रूप से एचसीक्यू का पर्याप्त मात्रा में उत्पादन कर रहा है। विभाग राज्यों/ संघ शासित क्षेत्रों के प्रशासनिक कार्यालयों की सहायता से देश भर में उत्पादन और परिवहन सुनिश्चित कर रहा है। आज औषधि विभाग में सचिव डॉ. पी डी वाघेला की अध्यक्षता में हुई एक वीडियो कॉन्फ्रेंस  के बाद ये बातें सामने आई हैं। इसमें दवा और चिकित्सा उपकरण उद्योग के परिचालन तथा उनसे जुड़े मुद्दों की समीक्षा की गई। वीसी में जेएस  श्री नवदीप रिनवा और आईपीए, आईडीएमए, ओपीपीआई, बीडीएमए, एआईएमईडी, एमटीएआई, फार्मएक्सिल, सीआईआई, फिक्की और ऑल इंडिया एसोसिएशन ऑफ केमिस्ट एंड ड्रगिस्ट्स सहित दवा तथा चिकित्सा उपकरण विनिर्माताओं के विभिन्न संगठनों के प्रतिनिधियों ने भाग लिया।
उद्योग ने इस दौरान बद्दी , जीरकपुर , दमन एवं सिलवाला और उत्तर पूर्व स्थित उद्योग से जुड़ी सामान्य समस्याओं पर अपना फीडबैक दिया। जीरकपुर एक मुख्य वितरण केंद्र है, जहां से पूरे पंजाब, हरियाणा, हिमाचल प्रदेश, जम्मू और कश्मीर और लद्दाख को दवाओं की आपूर्ति की जाती है। इसी प्रकार बद्दी, दमन और सिलवासा दवाओं के उत्पादन के प्रमुख केंद्र हैं। केंद्र सरकार और राज्य सरकारों के विभागों के समन्वित प्रयासों से उत्तर पूर्व में दवाओं की आपूर्ति में आ रही बड़ी बाधाओं का समाधान सुनिश्चित किया गया है। सचिव ने उद्योग को बताया कि औषध विभाग ईमेल, वाट्सऐप समूहों, डीओपी के साथ-साथ एनपीपीए में स्थापित नियंत्रण कक्षों के माध्यम से उद्योग, राज्यों और अन्य विभागों से नियमित संपर्क में है और वीसी के माध्यम से उनकी समस्याएं जान रहा है तथा त्वरित समाधान के लिए उन्हें संबंधित विभागों के सामने उठा रहा है।
उद्योग जगत के प्रतिनिधियों ने इस मुश्किल दौर में फार्मा क्षेत्र को सहूलियत देने के लिए 12.04.2020 को केन्द्रीय गृह मंत्रालय जारी परामर्श पर खुशी जाहिर की। हालांकि, उन्होंने मधुमेह, कैंसर रोधी और अन्य महत्वपूर्ण दवाओं सहित विभिन्न दवाओं की आपूर्ति में अहम भूमिका को देखते हुए कोरियर सेवाओं को आवश्यक सेवाओं के रूप में घोषित करने की जरूरत जैसे कुछ सुझाव भी सामने रखे। इसके अलावा फार्मास्युटिकल उद्योग के सुगम परिचालन के लिए सहायक सेवाओं और उत्पादों की जरूरत पर जोर दिया गया। जेएनपीटी बंदरगाह और मुंबई बंदरगाह पर व्यस्तता की समस्या का भी विशेष रूप से उल्लेख किया गया। डॉ. वाघेला ने सभी प्रतिनिधियों से देश के सभी हिस्सों में दवाओं और चिकित्सा उपकरणों की निर्बाध आपूर्ति सुनिश्चित के लिए अपने सर्वश्रेष्ठ प्रयास करने का आह्वान किया। एआईओसीडी से यह सुनिश्चित करने के लिए कहा कि जिन दवाओं के लिए चिकित्सक का पर्चा जरूरी है, किसी भी केमिस्ट को दवा के पर्चे के बिना ऐसी दवाओं को बेचने की अनुमति नहीं दी जानी चाहिए। एआईओसीडी इसमें देश के सभी वितरकों और केमिस्ट्स के पूरे सहयोग का भरोसा दिलाया। सचिव ने लॉकडाउन के दौरान दवाओं की आपूर्ति बरकरार रखने में अथक प्रयासों के लिए सभी संगठनों का आभार प्रकट किया और उनकी वास्तविक मुश्किलों के समाधान में सरकार की तरफ से पूरा समर्थन दिए जाने भरोसा दिलाया।
प्रधानमंत्री कार्यालय
प्रधानमंत्री गांधी शांति पुरस्कार समारोह में शामिल हुए
राष्ट्रपति श्री राम नाथ कोविंद ने आज राष्ट्रपति भवन में आयोजित एक समारोह में वर्ष 2015, 2016, 2017 तथा 2018 के लिए गांधी शांति पुरस्कार प्रदान किए। इस समारोह में प्रधानमंत्री श्री नरेन्द्र मोदी शामिल हुए।
इस अवसर पर प्रधानमंत्री ने प्रतिष्ठित गांधी शांति पुरस्कार पाने वालों को बधाई दी। उन्होंने कहा कि यह पुरस्कार उस समय दिया जा रहा है, जब देश महात्मा गांधी की 150वीं जयंती मना रहा है। प्रधानमंत्री ने प्रसन्नता व्यक्त की कि महात्मा गांधी के प्रिय भजन वैष्णव जन को पूरी दुनिया के 150 देशों के कलाकारों द्वारा गाया गया। उन्होंने कहा कि यह इस बात का संकेत है कि आज भी विश्व महात्मा गांधी के आदर्शों की प्रासंगिकता को स्वीकार करता है।
प्रधानमंत्री ने स्वच्छता के प्रति महात्मा गांधी के संकल्प की चर्चा की।
प्रधानमंत्री ने कहा कि स्वतंत्रता संग्राम महात्मा गांधी के प्रयासों के कारण जन-आंदोलन बना। उन्होंने कहा कि महात्मा गांधी ने जन-भागीदारी और जन-आंदोलन की धाराओं का विलय कर दिया था।
प्रधानमंत्री ने कहा कि महात्मा गांधी ने देश के प्रत्येक व्यक्ति में भारत के स्वतंत्रता संग्राम में योगदान की भावना भर दी थी।
रक्षा मंत्रालय
दीक्षांत समारोह- 57 वां एनडीसी पाठ्यक्रम
57वें राष्ट्रीय रक्षा महाविद्यालय  पाठ्यक्रम  के स्नातकों को आज यहां राष्ट्रीय रक्षा महाविद्यालय  में आयोजित दीक्षांत समारोह में डिग्रियां प्रदान की गई । इस आयोजन की प्रतिष्ठा विदेश राज्यमंत्री जनरल वीके सिंह ने बढ़ाई तथा एनडीसी के कमांडेंट वाइस एडमिरल श्रीकांत एवं मद्रास विश्वविद्यालय में विभागाध्यक्ष प्रोफेसर  उत्तम कुमार जमदग्नि की उपस्थिति में अधिकारियों को चर्मपत्र प्रदान करते हुए समापन भाषण दिया । वाइस एडमिरल श्रीकांत ने अपने उद्घाटन भाषण में ज़ोर दिया कि एनडीसी पाठ्यक्रम के पूरा होने के बाद स्नातकों में जटिल परिस्थितियों का सामना करने एवं राष्ट्रीय सुरक्षा व रणनीति से संबंधित सभी आयामों के प्रति व्यापक रुख़ अपनाने का आत्मविश्वास मौजूद था ।
मंत्री महोदय ने अपने उद्बोधन में एमफिल डिग्री प्राप्त करने वालों को बधाई दी एवं राष्ट्रीय सुरक्षा में आगे भी अपनी पढ़ाई जारी रखने एवं उनको ऐसे विचारवान विद्वान-सैनिक बनने के लिये प्रेरित किया जो क्रमशः अपने राष्ट्रीय हित आगे बढ़ा पाएं । उन्होंने पाठ्यक्रम में सम्मिलित होने वालों का पेशेवर अनुभव के विविध क्षेत्रों से होने की तथा वैश्विक प्रतिनिधित्व होने की प्रशंसा की जिससे परस्पर ज्ञान एवं समझ में वृद्धि होगी ।
राष्ट्रीय रक्षा महाविद्यालय , नई दिल्ली भारत में रणनीतिक अध्ययन का प्रतिष्ठित केंद्र है । ब्रिगेडियर एवं सशस्त्र बलों में इसी स्तर के अधिकारी तथा सिविल, पुलिस एवं संबंधित सेवाओं से संयुक्त सचिव स्तर के कुल 100 अधिकारी प्रति वर्ष इस प्रतिष्ठित पाठ्यक्रम में सम्मिलित होते हैं । 25 मित्र देशों के अधिकारी भी इस पाट्यक्रम में शामिल होते हैं । एनडीसी के छात्र भारत एवं विदेश दोनों में सशस्त्र बलों एवं सरकार में उच्च पदों पर आसीन हुए हैं । एक वर्ष का पाठ्यक्रम अधिकारियों को मद्रास विश्वविद्यालय, चेन्नई से रक्षा एवं रणनीतिक अध्ययन में एमफिल डिग्री प्राप्त करने योग्य बनाता है ।
आर.के.मीणा/एएम/एबी-
(Visitor Counter : 55
सूक्ष्म, लघु एवं मध्यम उद्यम मंत्रालय
श्री नारायणन राणे ने राष्ट्रीय एमएसएमई बोर्ड  की 17वीं बैठक की अध्यक्षता की
केंद्रीय सूक्ष्म, लघु और मध्यम उद्यम मंत्री श्री नारायण राणे ने आज आयोजित की गई राष्ट्रीय एमएसएमई बोर्ड  की 17वीं बैठक की अध्यक्षता की। एमएसएमई राज्य मंत्री श्री भानु प्रताप सिंह वर्मा भी इस अवसर पर उपस्थित रहे। इस बैठक में केंद्र और राज्य सरकारों के वरिष्ठ अधिकारी, विभिन्न उद्योग संघों के पदाधिकारी और अन्य प्रतिनिधि भी शामिल हुए।
इस बैठक के दौरान 26 फरवरी, 2018 को आयोजित राष्ट्रीय एमएसएमई बोर्ड की 16वीं बैठक के कार्य विवरण की पुष्टि की गई। इसके अलावा कार्रवाई रिपोर्ट में यह देखा गया कि एमएसएमई मंत्रालय से संबंधित 16वीं बैठक की सभी सिफारिशों को कार्यान्वित कर दिया गया है।
इस बैठक की अध्यक्षता करते हुए श्री नारायण राणे ने सदस्यों को आश्वासन दिया कि सदस्यों द्वारा दिए गए सभी मूल्यवान सुझावों पर यथोचित रूप से विचार किया जाएगा। वहीं, अध्यक्ष को धन्यवाद ज्ञापन देने के साथ इस बैठक का समापन हुआ।
सूचना और प्रसारण मंत्रालय
# एमआईएफएफ2022 की शुरुआत 'मीराम - द फायरलाइन', 'शाबू-शाबू स्पिरिट' और 'कास्टअवे' के साथ होगी
मुंबई अंतर्राष्ट्रीय फिल्म महोत्सव के 17वें संस्करण में फिल्मों का जश्न डॉक्यूमेंट्री, शॉर्ट फिल्म और एनिमेशन कैटेगरी की एक-एक फिल्म की स्क्रीनिंग के साथ आज से शुरू हो रहा है। जेम्स खंगेनबम की निर्देशित मणिपुर की डॉक्यूमेंट्री "मीरम - द फायरलाइन", डॉक्यूमेंट्री श्रेणी में शुरुआती फिल्म है। सुनसान जंगल और जैव विविधता के धीरे-धीरे दिल को छू लेने वाले विभिन्न रंगों से भरपूर यह फिल्म एमआईएफएफ 2022 के 'नेशनल प्रिज्म' पैकेज में शामिल है।
जापान की लघु कथा फिल्म "शाबू-शाबू स्पिरिट" 'लघु फिल्म' श्रेणी में एमआईएफएफ की शुरुआती फिल्म होगी। युकी साइतो की निर्देशित यह फिल्म शॉर्ट शॉर्ट्स फिल्म फेस्टिवल एंड एशिया  पैकेज में शामिल है। यह फिल्म उस चिंतित पिता शोजो की कहानी है, जो यह देखने के लिए परीक्षा लेता है कि क्या उसकी बेटी का मंगेतर वास्तव में उससे शादी करने के योग्य है।

एनिमेशन कैटेगरी की ओपनिंग फिल्म फ्रांस की 'कास्टअवे' है। रेचल बॉस्क बिएरने, विंसेंट कैरेट, साइमन फैब्री, मैरी गौथियर, मार्गो लोपेज, लियोपोल्डाइन पेर्ड्रिक्स और फ्लोर-ऐनी विक्टर द्वारा निर्देशित यह फिल्म एएनआईएम! एआरटीई - ब्राजील के छात्र एनिमेशन फिल्म महोत्सव में शामिल है। 'कास्टअवे' की कहानी एक अकेली लड़की के इर्द-गिर्द घूमती है, जो धरती की इस दुनिया, जो उसे डराती है, से दूर आसमान में रहती है।
कोयला मंत्रालय
ताप विद्युत संयंत्रों के लिए कोयला पर्याप्त मात्रा में उपलब्ध है: कोयला मंत्रालय
बिजली संयंत्रों में कोयला स्टॉक 28% बढ़कर 33.46 मिलियन टन तक पहुंचा
भारतीय रेलवे द्वारा पर्याप्त रेक उपलब्ध करायी जा रही है
कोयला मंत्रालय ने स्पष्ट किया है कि देश के ताप विद्युत संयंत्रों  के लिए कोयला पर्याप्त मात्रा में उपलब्ध है। 16 जुलाई 2023 तक, ताप विद्युत संयंत्रों का कोयला स्टॉक 33.46 मिलियन टन  था, जो पिछले वित्तीय वर्ष की इसी अवधि की तुलना में 28% अधिक है। खदान के अंत में पिटहेड कोयला स्टॉक, पारगमन में स्टॉक और टीपीपी सहित सभी स्थानों पर कोयले की उपलब्धता पिछले वर्ष के 76.85 एमटी की तुलना में 103 एमटी है, जो 34% अधिक है। कोयला मंत्रालय सभी केंद्रीय और राज्य की विद्युत उत्पादन कंपनियों के साथ भी निकटता से समन्वय कर रहा है और बिजली क्षेत्र के लिए कोयले की कोई कमी नहीं है।
कोयला मंत्रालय ने यह भी कहा है कि जुलाई, 2023 के दौरान उत्पादन पिछले वर्ष की इसी अवधि की तुलना में काफी अधिक रहा है। दरअसल, वर्षा के कारण कोयले के उत्पादन पर बहुत ही मामूली असर पड़ा है। यह मानसून ऋतु के लिए खदान-वार अग्रिम योजना के माध्यम से संभव हुआ है। कोयला कंपनियों ने बड़ी खदानों से निर्बाध निकासी के लिए सीमेंटेड सड़कों का निर्माण किया है। मशीनीकृत कोयला हैंडलिंग संयंत्रों के माध्यम से नौ कोयला खदानों से रेलवे साइडिंग तक परिवहन शुरू किया गया है। कोयला कंपनियों ने ऊपरी परतों से कोयला निकालने की भी योजना बनाई है, जिसके फलस्वरूप 1 अप्रैल से 16 जुलाई 2023 तक कोयला उत्पादन 258.57 मिलियन टन  रहा है, जबकि पिछले साल यह 236.69 एमटी था।
वहीं, बिजली क्षेत्र को भेजा गया कोयला पिछले साल के 224 एमटी के मुकाबले इस साल 233 एमटी रहा है। वास्तव में, पर्याप्त उपलब्धता के कारण, कोयला कंपनियों ने इस अवधि के दौरान गैर-विनियमित क्षेत्र को भारी अतिरिक्त मात्रा में कोयले की आपूर्ति की है। यह भी ध्यान देने वाली बात है कि इस वर्ष तापीय विद्युत उत्पादन में वृद्धि केवल 2.04% है, जबकि कोयले के उत्पादन में वृद्धि 9% से अधिक रही है।
जहां तक रेलवे रेक की उपलब्धता का सवाल है, रेल मंत्रालय द्वारा सभी सहायक कंपनियों के लिए पर्याप्त रेक उपलब्ध कराए जा रहे हैं, जिससे ताप विद्युत संयंत्रों में कोयले के स्टॉक की पर्याप्त उपलब्धता का मार्ग प्रशस्त हो रहा है। कोयला, रेल और बिजली मंत्रालय सभी ताप विद्युत संयंत्रों के लिए कोयले की पर्याप्त उपलब्धता सुनिश्चित करने के लिए निकट समन्वय में काम कर रहे हैं।
कोयला मंत्रालय द्वारा यह भी स्पष्ट किया गया है कि कोयले की अनुपलब्धता के कारण किसी भी बिजली संयंत्र को बंद नहीं किया गया है। जो संयंत्र बंद हुए हैं, वे किन्हीं अन्य कारणों से बंद हुए हैं।
उप राष्ट्रपति सचिवालय
उपराष्ट्रपति ने कोविड-19 के दौरान अपने नए प्रयासों के साथ शानदार प्रदर्शन करने के लिए रेलवे की सराहना की
'रेलवे ने न केवल महामारी से निपटने में उल्लेखनीय मदद की है बल्कि यह जरूरत के समय आवश्यक जीवन रेखा भी साबित हुई है'
उपराष्ट्रपति ने उन्नत एल.एच.बी. रेक और अतिरिक्त विस्टाडोम कोच वाली विशाखापत्तनम-किरंदुल पैसेंजर ट्रेन को हरी झंडी दिखाकर रवाना किया
उपराष्ट्रपति श्री एम. वेंकैया नायडु ने कोविड महामारी के दौरान शानदार प्रदर्शन करने तथा कोविड-19 द्वारा पेश की गई अभूतपूर्व चुनौतियों से 'पहियों को गतिमान एवं ग्राहकों को सुरक्षित रखने' के बारे में किए गए नए प्रयासों के लिए भारतीय रेलवे की सराहना की।
श्री नायडु ने कोविड केयर आइसोलेशन कोच, श्रमिक स्पेशल ट्रेनों और 'ऑक्सीजन एक्सप्रेस' रेलगाडियों का उदाहरण देते हुए कहा कि भारतीय रेलवे ने अपनी पूरी मशीनरी को तैयार किया है और महामारी से प्रभावी ढंग से निपटने में देश की मदद की है।
उपराष्ट्रपति ने पीपीई, कवरऑल, हैंड सैनिटाइज़र्स और मास्क के आंतरिक विकास और उत्पादन एवं शहरों और गांवों में चिकित्सा उपकरणों तथा सामान्य वस्तुओं की ढुलाई सुनिश्चित करने के लिए भी रेलवे की प्रशंसा की। उन्होंने कहा कि रेलवे के इस सक्रिय रुख के कारण विभिन्न वस्तुओं और खाद्य भंडार की कमी को दूर करने में काफी हद तक सफलता मिली है। इस प्रकार रेलवे ने न केवल महामारी से प्रभावी ढंग से निपटने में देश की मदद की है बल्कि जरूरत के समय में यह एक आवश्यक जीवन रेखा भी साबित हुई है। श्री नायडु विशाखापत्तनम रेलवे स्टेशन पर उन्नत एल.एच.बी.  और अतिरिक्त विस्टाडोम कोच वाली विशाखापत्तनम-किरंदुल पैसेंजर ट्रेन को हरी झंडी दिखाने के बाद बोल रहे थे।
इस शहर के साथ अपने घनिष्ठ संबंधों का स्मरण करते हुए उपराष्ट्रपति ने सरकार को धन्यवाद दिया और विशाखापत्तनम-अराकू के मार्ग में विस्टाडोम कोच के उपयोग में तेजी लाने के लिए रेल मंत्रालय को दिए उनके सुझाव पर ध्यान देने के लिए रेल मंत्री श्री अश्विनी वैष्णव के निर्णय की भी सराहना की।
अनेक मोड़, सुरंगों और पुलों के माध्यम से पूर्वी घाट के सुंदर, पहाड़ी इलाके से गुजरने वाले इस मार्ग की पर्यटन क्षमता का उल्लेख करते हुए श्री नायडु ने कहा कि विस्टाडोम कोच की समग्र दृश्य प्रणाली यात्रियों के लिए उनकी यात्रा को एक अविस्मरणीय अनुभव बना देगी। उन्होंने इस ट्रेन में एलएचबी कोच लगाने के लिए रेलवे की भी सराहना की, क्योंकि इन कोच में यात्रियों को बेहतर आराम और सुरक्षा मिलती है।
स्वच्छता के लिए विशाखापत्तनम शहर की प्रशंसा करते हुए श्री नायडू ने एक जन आंदोलन के रूप में स्वच्छ भारत की गति को जारी रखने के लिए लोगों का आह्वान किया। विशेष रूप से उन्होंने लोगों से ट्रेनों और रेलवे स्टेशनों को साफ रखने की जिम्मेदारी लेने का आग्रह किया।
आंध्र प्रदेश के मंत्री श्री मुत्तमसेट्टी श्रीनिवास राव, लोकसभा सांसद श्री एम.वी.वी. सत्यनारायण, ईस्ट कोस्ट रेलवे की महाप्रबंधक सुश्री अर्चना जोशी, डीआरएम वाल्टेयर श्री अनूप कुमार सत्पथी और अन्य गणमान्य व्यक्तियों ने इस कार्यक्रम में भाग लिया।..एमजी/एएम/आईपीएस/एसएस
(Visitor Counter : 281
प्रधानमंत्री कार्यालय
प्रधानमंत्री की प्रसिद्ध रॉकेट वैज्ञानिक एवं गैलेक्टिक एनर्जी वेंचर्स के संस्थापक श्री सियाबुलेला जुजा के साथ बैठक
प्रधानमंत्री श्री नरेन्द्र मोदी ने 24 अगस्त 2023 को जोहान्सबर्ग में प्रसिद्ध रॉकेट वैज्ञानिक तथा गैलेक्टिक एनर्जी वेंचर्स के संस्थापक एवं प्रबंध निदेशक श्री सियाबुलेला जुजा से मुलाकात की।
श्री जुजा ने चंद्रयान-3 मिशन की सफलता पर प्रधानमंत्री को बधाई दी। उन्होंने अपनी सफलता का श्रेय डिजिटल इंडिया को दिया और भारत में चल रही अपनी परियोजनाओं पर प्रकाश डाला।
चर्चा में ऊर्जा के भविष्य और स्थायी समाधान खोजने से संबंधित मुद्दे भी शामिल थे।